Stoirm Daniel

Bhuail Stoirm Daniel an Mheánmhuir  ar 4 Meán Fómhair 2023. Buaileadh an Ghréig, an Bhulgáir, an Tuirc, Málta agus an Iodáil.  Ach tharla an scrios is measa sa Libia ar 10 Meán Fómhair de thoradh titim throm báistí. Bhí an fhearthainn ar scála nach bhfacthas riamh cheana. Réabadh dambaí agus bhuail tuilte móra an chathair Derna. 

Fuair breis is 15.000 duine bás sa Libia, is cosúil agus b'fhéidir i bhfad níos mó. 
clé|mion|Fearthainn sa Ghréig

clé|mion
clé|mion|An chathair Derna... damba amháin ar chlé
clé|mion|Scriosadh Derna

 Libia 
Tar éis lascadh a thabhairt don Ghréig ar 4-6 Meán Fómhair, tháinig Stoirm Daniel ag réabadh anoir ón Meánmhuir ar 10 Meán Fómhair. Bhí an chathair Derna, calafort in oirthear na tíre, mar a bheadh sí buailte ag súnámaí.   Bhí cuid mhór de Derna, mar a bhfuil 100,000 duine ina gcónaí, faoi uisce ó thit dhá dhamba agus ceithre dhroichead ann. Chuaigh aibhneacha sa cheantar thar a mbruacha de bharr na díle báistí. Bhí an ceathrú cuid de Derna faoi uisce agus ceantair iomlána scuabtha ar shiúl sna tuilte. Rinneadh tithe a leagan agus a scuabadh chun bealaigh. Tharla sciorradh láibe de dheasca na díle báistí. Bhí feithiclí caite chuile áit, tithe faoi uisce, crainnte leagtha, srl.  

Ar na cathracha eile is measa a bhuail an stoirm, bhí Benghazi, Soussa agus Al-Marj.  Bhí ceantair iomlána faoi uisce sna cathracha seo chomh maith.   

 Cúlra 
D'imigh an tír le hainrialtacht sa bhliain 2011. Agus bhí an ainriail i réim sa tír fós nuair a bhuail Stoirm Daniel. Bhí an Libia scoilte ina dhá leath ag an am, Bhí an taobh thoir (ina bhfuil Derna) faoi riail éagsúil pholaitiúil ó iarthar na tíre, réigiún a bhfuil Tripilí agus an rialtas "oifigiúil". Tá stádas idirnáisiúnta ag an Rialtas thiar i Tripilí. Cé nach bhfuil aon smacht ag an rialtas seo ar an taobh thoir, bhí ábhar fóirithinte seolta acu go Derna.   

 Féach freisin 

 Tuilte
 Cóir aeráide

 Tagairtí 

Catagóir:An Libia
Catagóir:Tuilte
Catagóir:Athrú aeráide san Afraic
Catagóir:Stoirmeacha
Catagóir:Aimsir na bliana 2023
Catagóir:Athrú aeráide san Eoraip